  Виталий Пронин 5-тӥ августысен 7-тӥ августозь Финляндилэн шоркараз - Хельсинкиын - Фин-угор егитъёслэн ассоциацизылэн (МАФУН) XI конгрессэз ортче.3 нунал ӵоже МАФУН-лэн ёзчиосыз пӧртэм докладъёс кылзозы, котырес ӝӧкъёсы пыриськозы. Озьы ик конгрессын ивортозы, кин вормиз «Фин-угор дуннелэн лулчеберетъя шоркарез» конкурсын. Тодады вайытом, вожвылъяськонэ пыриське Шаркан ёросысь Быги гурт но.Пусъём, МАФУН-лэн президентэз Василий Немечкин бадӟым саклык висъя фин-угор калыкъёсыз, соослэсь сям-йылолъёссэс «шараянлы», соин «Фин-угор лулчеберетъя шоркаръёс» проект туннэ нуналлы одӥгез валтӥсез луэ.Конгрессын Василий Немечкин 2 аръем ужезлы йылпумъян лэсьтӥз. Со ӵектӥз фин-угор кылъёсыз Интернетын золгес азинтыны, адӟем карыны косӥз удмуртъёслэсь но поръёслэсь.МАФУН-э пырыны куриськонъёс гожтӥзы Пермь улосысь, Удмуртиысь, Москваысь 13 огазеяськонъёс.Туспуктӥз Лукерья Шихова Теги: МАФУН Финляндия Хельсинки  